CELEX: 62012TN0413
Language: et
Date: 2012-09-20 00:00:00
Title: Kohtuasi T-413/12: 20. septembril 2012 esitatud hagi — Post Invest Europe versus komisjon

10.11.2012   
            
            
               ET
            
            
               Euroopa Liidu Teataja
            
            
               C 343/21
            
         20. septembril 2012 esitatud hagi — Post Invest Europe versus komisjon
   (Kohtuasi T-413/12)
   2012/C 343/35
   Kohtumenetluse keel: inglise
   
      Pooled
   
   
      Hageja: Post Invest Europe Sàrl (Luxembourg, Luksemburg) (esindajad: advokaadid B. van de Walle de Ghelcke ja T. Franchoo,)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 25. jaanuari 2012. aasta otsuse, mis käsitleb meedet SA 14588 (C 20/09), mida Belgia on rakendanud äriühingu De Post — La Poste (praegu „bpost”) suhtes ja mis avaldati Euroopa Liidu Teatajas 29. juunil 2012 (ELT L 170, lk 1), artiklid 2,5, 6 ja 7;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, et mille kohaselt komisjoni järeldus, et jaemüügikett ei ole üldist majandushuvi pakkuv teenus (Service of General Economic Interest, „SGEI”), mille osas kehtib ELTL artikli 106 lõikes 2 ja artikli 107 lõigetes 1 ja 3 sätestatud hüvitamise keelu rikkumine, kujutab endast ilmset hindamisviga ja rikub võrdse kohtlemise põhimõtet.
            
         
               2.
            
            
               Teine väide, mille kohaselt põhjustas see, et komisjon ei võtnud arvesse osa universaalteenuse osutamise kohustusest (Universal Service Obligation, „USO”), jaemüügiga seotud kulusid seoses sellise universaalteenuse reserveeritud sektori kasumi arvutamisega, mis on suurem kui mõistlik müügikasum, rikub EKTL artikli 106 lõiget 2ja artikli 107 lõikeid 1 ja 3.
            
         
               3.
            
            
               Kolmas väide, mille kohaselt komisjoni järeldus, et postiteenustega mitte seotud üldist majandushuvi pakkuvad teenused tuleb tasaarveldada universaalteenuse reserveeritud sektori teenustega niivõrd kuivõrd need ületavad mõistliku müügikasumi, on vastuolus ELTL artikli 106 lõikega 2 ja artikli 107 lõikega 3 ning rikub proportsionaalsuse ja võrdse kohtlemise põhimõtet.
            
         
               4.
            
            
               Neljas väide, mille kohaselt on rikutud ELTL artiklit 107 ja artikli 106 lõiget 2 ning tagasiulatuva jõu puudumise põhimõtet, kuna komisjon jättis täielikult bpost’i 1992-2005. aastate hüvitise edasi kandmata, et tasaarveldada bpost’i poolt aastatael 2006-2010 enamsaadud hüvitis.